Procesul verbal al ședinței din data de 22.12.2015
Ședința a fost condusă de Manager General, Dr. Grasu Alis. 
În deschiderea ședinței dr. Grasu Alis a anunțat că Serviciul de Ambulanță București Ilfov a primit distincția ‘Crucea Regală‘ din partea Casei Regale pentru merite deosebite în activitatea depusă pentru salvarea de vieți omenești.
În continuare s-a discutat problema mașinilor aflate in service, detaliat pe fiecare staţie, substaţie şi cazurile de întârzieri ale reparaţiilor.
S-au abordat problemele administrative ale microstațiilor: dotări, reparaţii, stocuri de materiale şi medicamente, pregătire profesională etc.

Fiecărui şef de microstaţie i s-a dat Planul Rosu, plan care va trebui prelucrat la fiecare microstaţie cu fiecare angajat, sub semnătură. Tabelele cu semnăturile trebuiesc predate asistentei şefe până pe 31 ianuarie 2016.
Dr. Grasu Alis a reamintit obligativitatea folosirii alcooltestelor pe fiecare tură, pentru fiecare şofer-ambulanţier şi pentru personalul medical când situaţia o impune.
De asemenea, la începutul anului viitor se va face evaluarea personalului operativ.

Managerul general a facut apel din nou la întregul personal să respecte protocoalele şi în acelaşi timp codul de etică şi deontologie şi să evite discuţiile neprincipiale atât în relaţiile cu terţii, colegi, cât şi mai ales, faţă de pacienţi.
Așa cum s-a convenit pentru ședințele săptămânale, au fost predate Directorului Medical de către fiecare microstație situațiile STEMI, resuscitări și intubări.

În finalul ședinței caietele de control de la microstații au fost vizate de managerul general. 
